Slika na kojoj se prikazuje tekst, isječak crteža

Opis je automatski generiran

REPUBLIKA HRVATSKA

VUKOVARSKO-SRIJEMSKA ŽUPANIJA



**OPĆINA TOVARNIK**

**OPĆINSKO VIJEĆE**

KLASA: 024-08/22-01/66

URBROJ: 2196-28-02-22-1

Tovarnik, 21. prosinca 2022.

Na temelju čl. 31. Statuta Općine Tovarnik (Službeni vjesnik Vukovarsko-srijemske županije br. 3/22 ), Odluka o pravima iz socijalne skrbi Općine Tovarnik (Službeni vjesnik VSŽ br. 21/22), Općinsko vijeće Općine Tovarnik na svojoj 13. sjednici, održanoj 21. prosinca 2022. godine, donosi

**II. izmjene i dopune Socijalnog programa za 2022. godinu**

**I. UVODNE ODREDBE**

Socijalna skrb je djelatnost kojom se ostvaruje pomoć za podmirenje osnovnih životnih potreba socijalno ugroženih, nemoćnih i drugih osoba, koje one same ili uz pomoć članova svoje obitelji ne mogu zadovoljiti zbog nepovoljnih osobnih, gospodarskih, socijalnih i drugih okolnosti.

Sredstva za obavljanje djelatnosti i ostvarivanje prava iz socijalne skrbi osiguravaju se na tri razine, i to: u državnom proračunu, u proračunu jedinica područne (regionalne) samouprave, te u proračunu jedinica lokalne samouprave.

Jedinice lokalne samouprave obvezne su u svom proračunu osigurati sredstva za ostvarivanje prava na pomoć za podmirenje troškova stanovanja, a mogu, sukladno svojim mogućnostima, u okviru lokalnih socijalnih programa, osigurati sredstva za druge vrste pomoći, a uvjete i način njihova ostvarivanja propisuju svojim općim aktom.

**II. OBLICI SOCIJALNE POMOĆI**

**1. Pomoć za stanovanje**

Ovaj oblik socijalne pomoći odnosi se na podmirenje troškova za najamninu, komunalnu naknadu, električnu energiju, plin, grijanje, vodu, odvodnju i druge troškove stanovanja u skladu s posebnim propisima.

**2. Rad karitativnih udruga**

Mnoge karitativne udruge se obraćaju Općini Tovarnik za pomoć kako bi svojim djelovanjem pridonijele poboljšanju uvjeta života socijalno ugroženih, pa se proračunom Općine Tovarnik za 2022. godinu osiguravaju sredstva za rad takvih udruga.

**3. Ostali oblici socijalne pomoći**

* podmirenje troškova prehrane učenika u osnovnim školama
* jednokratne pomoći
* pomoć za podmirenje troškova smještaja djeteta u predškolsku ustanovu i ustanovu za rehabilitaciju
* Uskrsni i Božićni prigodni pokloni

**III. SREDSTVA ZA REALIZACIJU SOCIJALNOG PROGRAMA**

II. izmjenama i dopunama proračuna Općine Tovarnik za 2022. godinu povećana su sredstva za podmirenje troškova stanovanja za 13.000,00 kn (I. izmjenama proračuna planirano je 47.000,00 kn) te ostali oblici socijalne pomoći za 70.000,00 (I. izmjenama planirano je 290.000,00 kn).

**1. Pomoć za podmirenje troškova stanovanja………………………………...60.000,00 kn**

**2. Ostali oblici socijalne pomoći …………………………………………..…360.000,00 kn**

* Jednokratne pomoći obiteljima i kućanstvima………………………...…100.000,00 kn
* pomoć za podmirenje troškova smještaja djeteta i punoljetne, poslovno nesposobne osobe u predškolsku ustanovu i ustanovu za rehabilitaciju........................10.000,00 kn
* Podmirenje troškova prehrane učenika u osnovnim školama………........130.000,00 kn
* Uskrsni i Božićni prigodni pokloni………………………...…………….120.000,00 kn

**3. Tekuće donacije karitativnim udrugama** su ostale nepromijenjene te iznose 25.000,00 kn.

**UKUPNO………………………………………………………………………..445.000,00 kn**

Ostale odredbe ovog Programa ostaju nepromijenjene.

**IV. REALIZACIJA PROGRAMA**

Osigurana i raspoređena novčana sredstva iz toč. III. ovog Programa izdvajat će se iz Proračuna Općine Tovarnik za 2022. godinu u skladu s dinamikom punjenja Proračuna.

**V. ZAVRŠNE ODREDBE**

Ovaj program stupa na snagu osmi dan od objave u „Službenom vjesniku“ Vukovarsko-srijemske županije.

PREDSJEDNIK OPĆINSKOG VIJEĆA

Dubravko Blašković